
The Resilience of Contemporary Islamic Terrorism 

Abstract: In the current security environment, terrorism manifests as one of the threats against the national 
security of several states, including some that until recently did not have to deal with this issue. Despite all the 
measures implemented on a local, regional or global scale to combat Islamic terrorism, it continues to remain a 
relevant challenge. Islamic terrorism resilience is grounded on a series of factors, such as: globalization, the 
decentralized structure of Salafi-Jihadi militant groups, the spread of the extremist ideology and the competition for 
popular support. Moreover, Islamic terrorist organizations are in a continuous adaptation process and exhibit a high 
capacity to identify and exploit vulnerable territories and populations. 

Rezilienta terorismului islamic contemporan 

Rezumat: Contextul de securitate contemporan relevá manifestarea terorismului ca una dintre amenintárile la 
adresa securităţii nationale a mai multor state, inclusiv a unora care până în istoria recentă nu s-au confruntat cu 
această problemă. În pofida măsurilor implementate pe plan local, regional sau chiar global pentru combaterea tero- 
rismului islamic, acesta continuă să constituie o provocare relevantă. Rezilienta sa se fundamentează pe o serie de 
factori, cum ar fi: globalizarea, structura descentralizată a grupărilor jihadist-salafiste, răspândirea ideologiei extre- 
miste și competiția pentru obținerea sprijinului popular. Mai mult, organizațiile teroriste islamice se află într-un pro- 
ces de adaptare continuă și dovedesc o capacitate ridicată de identificare si exploatare a teritoriilor și populațiilor 
vulnerabile. 

Cuvinte-cheie: terorism islamic, rezilientá, globalizare, structură descentralizată, ideologie, sprijin popular. 


Introducere 

Datele recente indică faptul că, din punct de ve- 
dere al numărului de state afectate, incidenţa acte- 
lor teroriste la nivel mondial se află pe un curs as- 
cendent, deși numărul total de victime pe acest tip 
de eveniment se aflá in scádere. Numárul decese- 
lor rezultate în urma unor atacuri teroriste a ajuns 
la sfârșitul anului 2018 să reprezinte 52% faţă de 
vârful înregistrat în 20141. În ciuda acestei scáde- 
ri, numărul de țări afectate de fenomenul terorist ră- 
mâne în continuare ridicat. La finele anului 2018, 
71 de ţări (al doilea cel mai ridicat număr după vâr- 
ful atins în 2002) au raportat cel puţin un deces re- 
zultat în urma unui act terorist. În perioada de du- 


1 ***, Global Terrorism Index 2019: Measuring the Impact of 
Terrorism, Institute for Economics & Peace, Sydney, November 
2019, p. 2, URL: http://visionofhumanity.org/app/uploads/2019/ 
11/GTI-2019web.pdf, accesat la 25.03.2020. 


pă atacurile din 11 septembrie 2001 si până la sfâr- 
situl lui 2018, 93% din totalul persoanelor deceda- 
te au provenit din țări situate în Asia de Sud, Orien- 
tul Mijlociu și Nordul Africii și Africa sub-Sahariană. 
Creșterea a fost pronunţată după măsurile impuse 
de SUA în plan internaţional după 9/11, cu precă- 
dere după intervenţiile militare din Afganistan și 
Orientul Mijlociu, vârful fiind atins în 20142. Marea 
majoritate a victimelor, aproape 94.000, în sunt în- 
registrate în zona Orientul Mijlociu si Nordul Africii 
și sunt rezultate în urma unor atacuri motivate în 
mare măsură de extremismul islamic si de conflic- 
tele interetnice sau interconfesionale din ţările pre- 
dominant musulmane?. 


? |dem. 

3 Anthony H. Cordesman, Terrorism: U.S. Strategy and the Trends 
in Its "Wars" on Terrorism, Center for Strategic and International 
Studies, Washington, August 2018, pp. 9-14 si 22-26. 

Terorismul islamic, desi combátut la toate nive- 
lurile in tot acest timp, dovedeste in continuare o 
capacitate de rezilientá ridicatá. Organizatiile tero- 
riste jihadist-salafiste se reinventeazá, se adap- 
teazá si se restructureazá sub noi forme si denu- 
miri, căutând si exploatând in permanenţă zonele 
și populaţiile slab gestionate sau negestionate de 
o autoritate stabilă, vulnerabile la acaparare. 

Considerăm că există o serie de factori care de- 
termină sporirea rezilientei organizaţiilor teroriste 
în pofida măsurilor de combatere adoptate la nivel 
local, regional și/sau international. Fără a pleca de 
la premisa că abordarea noastră are un caracter 
exhaustiv, în cele ce urmează vom identifica și pre- 
zenta o parte din acele elemente pe care le consi- 
derám relevante pentru rezilienta terorismului isla- 
mic contemporan în contextul mediului de securita- 
te contemporan. 


1. Globalizarea 

Procesul globalizárii este poate cel mai impor- 
tant element care contribuie la rezilienta terorismu- 
lui islamic, deoarece prin efectele sale a generat o 
serie de factori (politici, sociali, economici etc.), ca- 
re favorizeazá si motiveazá radicalizarea credincio- 
silor musulmani si facilitează orchestrarea de ata- 
curi teroriste la scară globală. Totodată, globaliza- 
rea a crescut mobilitatea populaţiei musulmane spre 
state care, anterior, nu s-au confruntat la un ase- 
menea nivel sau chiar deloc cu astfel de probleme. 

Creșterea fluxurilor migratorii dinspre zonele de 
conflict a dus la o resurgentá a mișcărilor nationa- 
liste și ultra-nationaliste de dreapta în ţările de des- 
tinatie. La nivel mondial, în ciuda unor exemple no- 
torii, precum Brexit-ul, tendinta continuá sá fie una 
de integrare transfrontalierá pe baza unor principii 
politice, economice sau de altă natură. Recrudes- 
centa ideologiei naționaliste constituie un factor con- 
tributoriu puternic la izolarea comunităţilor islamice 
minoritare în rândul altor populații și radicalizarea 
ulterioară a membrilor acestora. Pe de altă parte, 
pe fondul efectului de deschidere transfrontalieră 
specific globalizării apare și elementul mișcării fa- 
cile și rapide a elementelor (idei, persoane, vecto- 
ri, acțiuni etc.) islamice radicale. 

Sfera de acţiune a globalizării este extinsă, atin- 
gând toate domeniile vieţii cotidiene: politic, econo- 
mic, social, militar sau cultural, astfel încât impac- 
tul este greu de estimat inclusiv în ceea ce priveș- 
te terorismul. Abordările legate de globalizare tind 
să fie partizane, fie evidențiind efectele benefice 
ale integrării, fie accentuând aspectele negative le- 
gate de acest proces. Din perspectiva terorismului, 
dezvoltarea tehnologiei și accesul larg și relativ ief- 
tin la mijloacele de comunicaţii și internet facilitea- 
ză răspândirea propagandei teroriste în mediul on- 
line spre persoane cu aspirații similare, dincolo de 
barierele specifice create de timp și distanță. Ast- 
fel, un aparent beneficiu al globalizării se poate 


transforma într-un dezavantaj al posturii structuri- 
lor de securitate care doresc să controleze feno- 
menul terorist. 

Există și susținători ai ideii conform căreia tero- 
rismul este o reacţie a celor care au fost excluși 
de la efectele benefice ale globalizării. Profesorul 
american Paul Wilkinson argumentează chiar că 
terorismul modern este practic o reacţie la globali- 
zare“. Dezvoltarea interacțiunilor cu alte societăți, 
alte sisteme economice, alte culturi si alte credin- 
te poate crea anxietate în rândul societăţilor tradi- 
tionale. Mai mult, desi la nivel macroeconomic glo- 
balizarea are ca efect o crestere a bogátiei, in rán- 
dul populatiei din statele cu economii traditionale 
poate rezulta o creștere a disparitátii între diferite- 
le clase sociale — bogatii devin mai bogati, iar sá- 
racii mai săraci?. 

Grupurile sociale care se simt dezavantajate 
de schimbările generate pe fondul globalizării vor 
avea întotdeauna reacţia de a rezista natural la a- 
ceste schimbări. Această rezistenţă la schimbare 
poate lua diverse forme, de la exprimarea deza- 
cordului prin vot în ţările bazate pe un sistem poli- 
tic care permit acest lucru, până la forme violente 
de rezistenţă, când resorturile existente nu permit 
manifestarea nemulțumirii prin vot. Relevanta glo- 
balizării în problematica teroristă este evidenţiată 
si de faptul cá multe atacuri teroriste au ca ţintă 
tocmai simboluri ale modernităţii, ale globalizării și 
ale puterii?. Să nu uităm că atacurile din septem- 
brie 2001 au avut ca ţintă turnurile gemene din New 
York, simbol a puterii financiare globale a SUA și 
Pentagonul, simbolul potentei militare americane. 

În ciuda experienţei recente cu Statul Islamic din 
Irak și Siria, cucerirea și păstrarea controlului asu- 
pra unor teritorii bine delimitate nu constituie ele- 
mentul central al strategiei organizațiilor teroriste. 
Situaţia de fapt a demonstrat că grupările teroriste 
nu pot face faţă unei confruntări armate directe cu 
forțe aparținând unor state, precum SUA sau alte 
state cu armate moderne. Globalizarea a deschis 
însă noi porti și oferă oportunități pentru adoptarea 
unei strategii bazate pe supravieţuire si adaptare 
continuă, prin relocarea spre alte zone sigure, re- 
construirea bazei de sprijin, recrutarea de noi a- 
depti și reorientarea efortului spre alte areale și po- 
pulatii vulnerabile”. 


+ Paul Wilkinson, „Why Modern Terrorism? Differentiating Types 
and Distinguishing Ideological Motivations", în Charles W. 
Kegley, Jr. (ed.), The New Global Terrorism: Characteristics, 
Causes, Controls, Prentice Hall, New York, 2003, p. 124. 

5 Brenda J. Lutz, James M. Lutz, „Globalisation and Terrorism 
in the Middle East”, in Perspectives on Terrorism, Volume 9, 
Issue 5, A Journal of Terrorism Research Initiative, October 
2015, pp. 27-29. 

6 Ibidem. 

? Philip Seib, „The Realities of Terrorism's Resilience", Pacific 
Council on International Policy, Los Angeles, 7 February 2019, 
URL: https://www.pacificcouncil.org/newsroomvrrealities-terrorism 
%E2%80%99s-resilience-0, accesat la 04.03.2020. 

Globalizarea amenințării teroriste prin interme- 
diul unor organizații franciză sau subsidiari este i- 
lustrată de exemplul Statului Islamic, care şi-a ex- 
tins prezenţa spre alte teritorii fără a avea o cone- 
xiune geografică directă cu acestea. Astfel, după 
pierderile teritoriale suferite în Irak și Siria, în bazi- 
nul hidrografic al Lacului Ciad, mai precis în nordul 
Nigeriei, continuă să-și facă simțită prezenţa un 
subsidiar puternic al Statului Islamic, cunoscut sub 
denumirea de Boko Haram sau Provincia Vest- 
Africană a Statului Islamic (ISWAP - Islamic State 
West Africa Province). Deși existau încă din 1970, 
în martie 2015, luptătorii Boko Haram au depus ju- 
rământul de credinţă și s-au afiliat Statului Islamic, 
preluând noua denumire?. 

De la formarea sa, ISWAP a executat o serie 
de atacuri teroriste în Nigeria, multe dintre acestea 
chiar împotriva unor garnizoane ale armatei nige- 
riene de unde s-au dotat cu echipamente, tehnică 
și armament pe care le-au utilizat pentru organiza- 
rea si derularea de noi operaţii. Spre exemplu, în 
decembrie 2018, luptătorii ISWAP, cu sprijin de ar- 
tilerie și blindate au atacat o bază a armatei nige- 
riene, unde se aflau aprox. 500 de militari. Flutu- 
rând steagul Statului Islamic și sub muzica unor 
cântece de luptă islamice, ISWAP a preluat contro- 
lul asupra echipamentelor militare nigeriene și asu- 
pra depozitelor de armament ale bazei”. 

Adâncirea proceselor asociate globalizării va 
contribui în continuare la rezilienta fundamentalis- 
mului islamic. Extremismul de sorginte islamică 
contestă nu numai civilizația occidentală, ci mai de- 
grabă are aspirații globale, astfel încât constatăm 
că organizații precum Statul Islamic reușesc să so- 
lidarizeze împotriva lor state precum SUA si Iran- 
ul. 


2. Structura descentralizată 

Rezilienta unor organizaţii teroriste contempora- 
ne, precum Statul Islamic sau Al-Qaeda, pornește 
de la însuși modul de organizare al acestora, în 
speță structura descentralizată. Dacă anterior pre- 
cizam că numărul statelor afectate de fenomenul 
terorist rămâne în continuare ridicat, un alt element 
relevat de studiile statistice din domeniu este că 
majoritatea acestor incidente nu sunt planificate, 
coordonate sau ordonate de către o structură de 
comandă centrală. Mai degrabă, cel puţin la nivel 
european, decizia și execuția sunt descentralizate, 
astfel încât atacurile teroriste actuale sunt gândite 


8** „Islamic State West Africa Province (ISWAP)", UN Security 
Council, 23 February 2020, URL: https://www.un.org/security 
council/content/islamic-state-west-africa-province-iswap-0, 
accesat la 06.03.2020. 

? Joe Parkinson, Drew Hinshaw, „Islamic State, Seeking Next 
Chapter, Makes Inroads Through West Africa", in The Wall Street 
Journal, 3 February 2019, URL: https://www.wsj.com/articles/ 
islamic-state-seeking-next-chapter-makes-inroads-through- 
west-africa-11549220824, accesat la 06.03.2020. 


și puse în aplicare de către atentatori care au, în 
cel mai bun caz, o conexiune autodeclarată cu o 
organizație teroristă anume'?. 

Rezilienta asigurată prin adoptarea unei structu- 
ri descentralizate este dovedită și de eficienţa limi- 
tată a uneia dintre măsurile utilizate în lupta împo- 
triva organizațiilor teroriste, în speţă arestarea sau 
asasinarea punctuală a unor aşa-zişi lideri cheie 
din rândul acestora. Putem aminti, în acest sens, 
că atât Osama bin Laden, în 2011, cât și Abu 
Musab al-Zarqawi, în 2006, au fost ucişi ca urma- 
re a implementării unor acţiuni de decapitare a con- 
ducerii. În această direcţie, cu excepţia unor raidu- 
ri punctuale ale forțelor speciale americane, SUA 
au dovedit predilecție spre utilizarea loviturilor cu 
drone pentru eliminarea unor ţinte de mare valoa- 
re sau a unor grupuri de mici dimensiuni, în ţări 
precum Afganistan, Irak, Pakistan, Yemen si alte 
țări predominant musulmane. 

Uciderea unor lideri precum al-Zarqawi sau bin 
Laden au slăbit Al-Qaeda, în special în contextul 
invaziei din Afganistan, însă structura sa descen- 
tralizată i-a permis să se adapteze și să supravie- 
tuiascá atacurilor repetate ulterioare. Mai mult, la 
ora actuală suntem în situaţia în care SUA sunt în 
curs de implementare a unei retrageri etapizate a 
forțelor militare dislocate pe teritoriul Afganistanului, 
fără a putea însă declara în fata electoratului ame- 
rican obţinerea victoriei??. 

Rămâne de văzut dacă pacea semnată pe 29 
februarie 2020, la Doha, Qatar, între reprezentan- 
tii administraţiei de la Washington si cei ai taliba- 
nilor, in absenta celor ai guvernului afgan, va reu- 
și să-și atingă scopul prin respectarea celor patru 
puncte ale acordului, astfel1*: 

e realizarea și aplicarea unui calendar de 14 lu- 


1? Kacper Rekawek et al, European Jihad: Future of the Past? 
From Criminals to Terrorists and Back?, Final Report, GLOBSEC/ 
National Security Programme, Bratislava, 10 September 2019, 
URL: https://www.globsec.org/wp-content/uploads/2019/09/ 
European-Jihad-Future-of-the-Past-Final-Report.pdf, accesat 
la 25.03.2020. 

Studiul a fost realizat pe baza unui set de 326 de indivizi im- 
plicati in acte teroriste pe teritoriul UE, conform datelor culese 
din surse deschise în perioada septembrie 2017 — iulie 2019. 
75% din total şi-au petrecut majoritatea vieţii pe teritoriul UE, 
inclusiv 80% dintre cei care aveau cazier. 55% erau născuţi în 
UE şi 68% aveau cetăţenie într-o ţară UE. 

11 Jenna Jordan, „Attacking the Leader, Missing the Mark. Why 
Terrorist Groups Survive Decapitation Strikes", în International 
Security, Vol. 38, No. 4, Spring 2014, pp. 7-8. 

1? Rebecca Blumenstein, Mujib Mashal, „Afghanistan Is Ready 
for Major U.S. Troop Reduction, Ghani Says", in The New York 
Times, 23 January 2020, URL: https://www.nytimes.com/20 
20/01/23/world/asia/afghanistan-troop-withdrawal-ghani.html, 
accesat la 25.02.2020. 

13 ** „Agreement for Bringing Peace to Afghanistan between 
the Islamic Emirate of Afghanistan which is not recognized 
by the United States as a state and is known as the Taliban 
and the United States of America", 29 February 2020, URL: 
https://www.state.gov/wp-content/uploads/2020/02/Signed- 
Agreement-02292020.pdf, accesat la 22.03.2020. 

ni pentru retragerea trupelor americane si NATO 
din Afganistan; 

e o garantie din partea talibanilor că teritoriul af- 
gan nu va fi folosit ca o platformá pentru orchestra- 
rea unor atacuri împotriva SUA sau a aliaţilor săi; 

e deschiderea de negocieri între forțele politice 
din Afganistan; 

e încetarea imediată și permanentă a incidente- 
lor armate. 

Dincolo de optimismul afișat al semnatarilor, reac- 
tiile in rândul populaţiei locale din Afganistan sunt 
rezervate, ajungând până la frică pe fondul posibi- 
litátii de reinstaurare a unui regim ultra-religios re- 
presiv al talibanilor?^. Mai mult, implementarea si 
respectarea acestor patru prevederi este afectată 
si de lipsa de conciliere între președintele afgan, 
Ashraf Ghani și rivalul său, Abdullah Abdullah, am- 
bii susținând că au obținut victoria în cadrul ultimu- 
lui scrutin electoral. Pe 23 martie 2020, pentru for- 
tarea unui acord amiabil între părţi, secretarul de 
stat american, Mike Pompeo a anunţat că SUA au 
luat măsura reducerii cu un miliard de dolari a fon- 
dului de sprijin pentru Afganistan, amenințând că, 
în lipsa unei concilieri între părţi, o reducere simi- 
lară este considerată si pentru 202135. Mentinerea 
instabilității la nivel politic, social si economic con- 
stituie elemente favorabile pentru resurgenta tali- 
banilor pe teritoriile anterior „eliberate” de coaliția 
condusă de SUA. 

În ce privește Siria, la nivel oficial, retragerea in- 
tempestivă a trupelor militare americane a venit pe 
fondul anunţului administraţiei de la Casa Albă pre- 
cum că organizația Stat Islamic, o altă structură te- 
roristă descentralizată, a fost înfrântă. Retragerea 
americană din nordul Siriei a deschis drumul pen- 
tru intervenţia armată a Turciei împotriva forțelor 
kurde, care până la acel moment fuseseră aliatul 
americanilor împotriva organizaţiei teroriste Stat 
Islamic?$. Ulterior, conflictul sirian s-a extins dinco- 
lo de zona tampon de 30 km de la graniţa siriano- 
turcă declarată de Ankara ca obiectiv al operaţiei 
„Peace Spring”. Forţele turce și-au continuat ofen- 
siva în adâncimea teritoriului sirian și s-au angajat 
în confruntări directe cu forțele armate ale regimu- 


14 Shereena Qazi, „Afghanistan's Taliban, US sign agreement 
aimed at ending war”, în Al Jazeera, 29 February 2020, URL: 
https://www.aljazeera.com/news/2020/02/afghanistan-taliban- 
sign-deal-america-longest-war-200213063412531.html, acce- 
sat la 03.03.2020. 

15 Barnett R. Rubin, „An Ailing America Must Not Abandon 
Afghanistan", în Foreign Policy, 26 March 2020, URL: https://foreign 
policy.com/2020/03/26/afghanistan-aid-taliban-ailing-america- 
must-not-abandon, accesat la 30.03.2020. 

16 Karen DeYoung et al, „As Trump withdraws U.S. forces from 
northern Syria, his administration scrambles to respond", în 
Washington Post, 14 October 2019, URL: https://www.washington 
post.com/world/national-security/trump-orders-withdrawal-of-us- 
forces-from-northern-syria-days-after-pentagon-downplays-pos 
sibility/2019/10/13/83087baa-edbb-116e9-b2da-606ba1ef30e3 
story.html, accesat la 25.02.2020. 


lui de la Damasc". 

Aceste manifestări nu fac decât să amplifice ten- 
siunile din zonă, să alimenteze și mai puternic flu- 
xurile de refugiaţi și să ofere practic un teren fertil 
pentru acutizarea fenomenului terorist, atât pe plan 
local, cât și transfrontalier. Chiar dacă Statul Islamic 
și-a pierdut autoritatea asupra teritoriilor pe care le 
controlase anterior în Irak si Siria, la nivel interna- 
tional existá totusi un consens larg cá amenintarea 
generată de această organizatie nu a dispărut. Dim- 
potrivă, datorită fluxurilor migratorii generate de con- 
flictele prelungite din regiune se preconizează o 
răspândire a flagelului terorist si în ţările de desti- 
natie finală a imigranţilor. Chiar dacă o parte din a- 
cești extremiști islamici sunt identificaţi în timp util 
si sunt încarceraţi, acest lucru nu face decât să le 
ofere un teren fertil pentru recrutarea de noi adepti??. 
închisorile sau alte centre de detenţie populate cu 
grupuri musulmane sunt recunoscute la nivel larg 
ca fiind un incubator pentru Jihadul militant extre- 
mist, atât prin recrutarea de noi adepti, cât si pen- 
tru adâncirea angajamentului spre fundamentalism 
și schimbul de idei, inclusiv pregătirea în tehnici, 
tactici și proceduri asociate terorismului. 

După atacurile din 11 septembrie 2001, odată 
cu declanșarea de către SUA a „războiului împotri- 
va terorii”, organizaţiile teroriste de sorginte islami- 
că, precum Al-Qaeda sau Stat Islamic, nu au ofe- 
rit serviciilor specializate de informații și securitate 
occidentale o ţintă clar definită, deoarece nu au pre- 
zentat o structură centralizată, birocratică consti- 
tuită ierarhic, care să autorizeze, să pregătească 
și să sprijine logistic atacurile teroriste. 


3. Ideologia 

În prezent, organizaţiile teroriste, ca urmare a 
rezilientei asigurate de globalizare și structurarea 
lor descentralizată, persistă încă pe scena globală. 
Mai mult, ele au ajuns a fi o sursă de inspiraţie, un 
model conceptual pentru atacuri teroriste organiza- 
te de entități locale independente sau chiar de indi- 
vizi izolaţi care se auto-radicalizeazá și aderă mai 
degrabă la o idee decât la o organizaţie în sine’. 
Acest lucru ne duce la un al treilea pilon important 
al rezilientei organizaţiilor teroriste — ideologia. 

În statele democratice, factorul ideologic consti- 
tuie un element cheie ce fundamentează viziunea 
și implicit implicarea indivizilor în comunitate în di- 


17 Ozlem Kayhan Pusane, „Turkish Public Diplomacy and Operation 
Peace Spring", în War on the Rocks Media, 13 January 2020, 
URL: https://warontherocks.com/2020/O1/turkish-public-diplomacy- 
and-operation-peace-spring, accesat la 04.03.2020. 

18 Vera Mironova, „The Year the Islamic State Lost Its Last Strong- 
holds", în Foreign Policy, 27 December 2019, URL: https://foreign 
policy.com/2019/12/27/the-year-the-islamic-state-lost-its-last- 
strongholds, accesat la 28.02.2020. 

1? Marc Sageman, Leaderless Jihad: Terror Networks in the 
Twenty-First Century, University of Pennsylvania Press, 2008, 
pp. 125-146. 

rectia atingerii unor obiective comune asimilate de 
către majoritatea populaţiei. În contradicţie, în or- 
ganizatiile teroriste, obiectivele sunt asumate de 
către un grup restrâns, minoritar în rândul popula- 
tiei din care provine. 

Deși nu există o definiţie unanim acceptată a te- 
rorismului, pe scară largă se vehiculează faptul că 
acesta „implică ameninţarea sau utilizarea ilegală 
a fortei/violentei (de către un actor geopolitic) pen- 
tru atingerea unui obiectiv politic, economic, religios 
sau social”, De aceea, pentru grupările teroriste, 
dimensiunea ideologică este exacerbată la un ni- 
vel extrem, necesar pentru a fundamenta și legiti- 
ma implicarea într-o cauză care presupune de re- 
gulă moartea unor persoane inocente, a unor non- 
combatanți, chiar simultan cu cea a atentatorilor 
sau atentatorului. Deși, inițial, decizia de a se im- 
plica într-o activitate cu potenţial ilegal poate fi iz- 
vorâtă din nemulțumiri legitime, cum ar fi discrimi- 
narea, corupția generalizată sau alte forme de abuz, 
în cele din urmă ideologia religioasă, sacră, divină 
oferă practic terenul de recrutare pentru trecerea 
spre extremism atât din punct de vedere laic, cât şi 
actional?!. 

Ín prezent, terorismul islamic a cápátat o dimen- 
siune globalá fundamentatá ideologic pe o interpre- 
tare puritană, extremistă a Islamului care propová- 
duieste versiunea violentă a Jihadului în lupta im- 
potriva puterilor occidentale, a lumii „civilizate”, de- 
cadente și eretice. Mai mult, în versiunea întruchi- 
pată de organizația Stat Islamic, se dorește o re- 
înviere a „epocii de aur” a Islamului o reconstituire 
a Califatului și o extindere globală a acestuia pen- 
tru abolirea sistemelor politice moderne care con- 
travin legii islamice”. 

Ca factor contributoriu la rezilienta terorismului 
islamic contemporan, ideologia asociatá acestuia 
va continua sá-si gáseascá adepti, sá rezoneze cu 
populatiile musulmane, in special pe fondul exploa- 
tării temerilor si sperantelor tinerilor moderati. Aces- 
tia se simt alienati atát in statele majoritar musul- 
mane, unde nu consideră că sunt reprezentați si 
sprijiniți de la nivel central și reclamă corupţia ge- 
neralizată și condiţiile socio-economice dificile, cât 
si în statele occidentale, unde se simt expulzați la 
marginea societăţii si nu asimilează valorile ţării de 
adopție. 


4. Mobilizarea sprijinului popular 
Răspândirea ideologiei și impunerea controlului 
asupra unor teritorii fizice din arealul unor state nu 


20 ***, Global Terrorism Database. Codebook: Inclusion Criteria 
and Variables, National Consortium for the Study of Terrorism 
and Responses to Terrorism (START), University of Maryland, 
October 2019, p. 10. 

21 Bard E. O'Neill, From Revolution to Apocalypse: Insurgency 
and Terrorism, Potomac Books, 2005, p. 101. 

?? Marc Sageman, Understanding Terror Networks, University 
of Pennsylvania Press, 2004, p. 4. 


poate avea loc fárá mobilizarea sprijinului popular. 
Acest al patrulea element considerat important pen- 
tru rezilientá devine crucial în special în contextul 
în care organizația teroristă intră, practic, în compe- 
titie cu structurile guvernamentale locale sau chiar 
cu organizații internaţionale, care dispun de resur- 
se superioare. Cu cât organizaţia teroristă găseşte 
o masă mai mare a populaţiei care este nemultu- 
mită, frustrată, nedreptátitá sau discriminată de po- 
liticile guvernamentale, nivelul de trai sau alte greu- 
táti cotidiene, cu atát devine mai facilá recrutarea 
de noi adepti si obtinerea sprijinului popular pentru 
contestarea autorității publice”. 

Mobilizarea populaţiei, forțată sau benevolă, de 
către organizația teroristă poate lua mai multe for- 
me, active sau pasive, care contribuie la creșterea 
rezilientei grupului prin aspecte precum sprijin mo- 
ral, dar și sprijin politic, logistic, reducerea cooperă- 
rii cu autorităţile guvernamentale, oferirea de sanc- 
tuare pentru membrii organizaţiei și chiar aderarea 
la cauză. Pe cale de consecinţă, odată cu eroda- 
rea autorităţii publice, scade încrederea populației 
că guvernul este capabil să gestioneze în mod efi- 
cient teritoriul și să asigure protecție populaţiei ci- 
vile?^. 

Pentru mobilizarea sprijinului popular, simultan 
cu desfásurarea unor activitáti de propagandá, or- 
ganizatiile teroriste pot trece la executarea unor a- 
tentate care sá provoace un ráspuns guvernamen- 
tal de natură să antagonizeze populația”. În cele 
din urmá, ca ultim resort, organizatia teroristá poa- 
te recurge si la másuri coercitive impotriva popula- 
tiei locale din teritoriile neguvernate unde își poate 
exercita în mod nestingherit autoritatea ilegală. În 
acest sens, este ilustrativ exemplul organizației Stat 
Islamic care, printr-un sistem represiv și-a exerci- 
tat controlul asupra unei populații civile de ordinul 
milioanelor?9. În războiul pentru „câștigarea inimi- 
lor si mintilor"?", adoptarea acestei strategii repre- 
sive de către o organizaţie teroristă este adesea 
contraproductivă pe termen lung, deoarece provoa- 
că resentimente în rândul populaţiei afectate și pu- 
ne la îndoială legitimitatea organizaţiei teroriste ca 
opțiune populară. 

Sprijinul popular trebuie totodată analizat și din 
perspectiva statelor care alocă resurse umane, ma- 


23 Miryam Lindberg, Factors Contributing to the Strength and 
Resilience of Terrorist Groups, Grupo de Estudios Estrategicos, 
Madrid, 2010, pp. 5-6. 

24 Ibidem. 

25 Sorin Topor, Terorismul cibernetic, Editura Top Form, București, 
2019, p. 86. 

25 Riyadh Lafta, et all, „Living in Mosul during the time of ISIS 
and the military liberation: results from a 40-cluster household 
survey”, în Conflict and Health, Volume 12, August 2018, URL: 
https://conflictandhealth.biomedcentral.com/articles/10.1186/ 
s13031-018-0167-8, accesat la 25.02.2020. 

27 Win hearts and minds" este o expresie uzitată de armata 
americaná cu referire la strategia de cástigare a sprijinului din 
partea populatiei indigene in caz de conflict. 

teriale si financiare in efortul de combatere a ame- 
nintárii teroriste. Mobilizarea masei de votanti pen- 
tru finantarea unor programe a cáror utilitate nu es- 
te evidentá si a cáror efecte se produc departe de 
casá devine problematicá in democratiile contem- 
porane. Mai mult, o altă caracteristică a marii ma- 
joritáti a statelor democratice este faptul că forțele 
armate sunt constituite din voluntari, iar procentul 
de cetăţeni implicaţi în domeniul securității și apă- 
rării naţionale este practic nesemnificativ. 

Generalul american David Petraeus folosește 
statisticile pentru a explica ruptura care se poate 
produce între forțele armate ale unei ţări si socie- 
tatea pe care o deservește. Astfel, făcând referire 
strict la populaţia SUA, Petraeus precizează: „În 
al doilea război mondial, 11,20% din populaţia na- 
tiunii a fost mobilizată pe timpul celor patru ani de 
conflict. Pe perioada războiului din Vietnam, 4,30% 
s-au înrolat pe parcursul celor doisprezece ani cât 
a durat participarea americană. După 2001, doar 
0,45% din populaţia noastră a luptat în Războiul 
Global împotriva Terorii"?9, 

Cifrele ilustrează foarte bine vulnerabilitatea crea- 
tă de adâncirea prăpastiei dintre societatea civilă 
și structurile de securitate ale statului. În societáti- 
le democratice, care se confruntă cu diferite ame- 
nintári ce necesită forme de intervenţie armată, de- 
vine absolut necesară adoptarea unor politici acti- 
ve de comunicare publică care să aducă, să impli- 
ce si să menţină cetăţenii alături de efortul depus 
de structurile specializate în această direcție. Sta- 
tul funcţionează într-o lume a resurselor limitate, 
astfel încât menţinerea conexiunii între instituţiile 
de securitate și societatea civilă este cu atât mai 
importantă cu cât, din punct de vedere strict statis- 
tic, costurile asociate efortului de combatere a tero- 
rismului sunt foarte ridicate, iar efectele acestor pro- 
grame de multe ori scapă opiniei publice. 


Concluzii 

În istoria recentă, pe fondul efectelor globaliză- 
rii, organizaţiile teroriste de sorginte islamică au a- 
doptat o structură amorfă, descentralizată și au do- 
vedit o capacitate ridicată de adaptare și reinven- 
tare sub noi forme, pe noi areale si chiar sub noi 
denumiri??. Evident cá, la nivel politic, statele im- 
plicate in combaterea terorismului urmáresc sá ia- 
sá in fata publicului votant cu victorii de rásunet 
care sá justifice costurile umane, materiale si finan- 
ciare asociate acestui efort. Experientele recente 
din Afganistan si Orientul Mijlociu demonstreazá 
că aceste anunturi politice trebuie privite cu scep- 
ticism. 


28 David Petraeus, „You Served!”, în Naval Weather Service 
Association, URL: http://www.navalweather.org/images/YOU . 
SERVED. pdf, accesat la 01.03.2020. 

29 Sorin Topor, O scurtă istorie a terorismului — comentată si 
interpretată, Editura Universităţii Nationale de Apărare „Carol l”, 
București, 2013, pp. 156-160. 


Ideologia asociată terorismului islamic contem- 
poran va continua să rezoneze și să găsească a- 
depti în rândul musulmanilor moderati, în special 
în rândul tinerilor care se simt alienati atât în sta- 
tele majoritar musulmane, unde condiţiile socio- 
economice sunt precare, cât și în statele democra- 
tice unde se simt marginalizati. 

Organizațiile de sorginte islamică exploatează 
aceste aspecte pentru mobilizarea sprijinului popu- 
lar. De cealaltă parte, în statele democratice, insti- 
tuțiile din sistemul national de securitate, apărare 
și ordine publică trebuie să convingă electoratul 
că eforturile de combatere a terorismului sunt jus- 
tificate, lucru ce devine cu atât mai dificil cu cât a- 
cest lucru presupune dislocarea de forte si mijloa- 
ce în afara teritoriului naţional. 

Înfrângerea unui grup terorist sau a unei grupă- 
ri insurgente care folosește tactici de guerilă și a- 
tentate teroriste trebuie privită și înțeleasă dincolo 
de simpla recucerire a unor teritorii care s-ar putea 
afla vremelnic sub controlul acestora. În fapt, cam- 
pania militară pentru controlul teritoriului se poate 
dovedi a fi cea mai facilă și mai ușor de cuantifi- 
cat parte a efortului de combatere a respectivei or- 
ganizatii??. Prin urmare, nu trebuie să fim surprinși 
când multe din programele de combatere a tero- 
rismului implementate în special în democratiile oc- 
cidentale se dovedesc ineficiente sau, chiar dimpo- 
trivă, duc la o exacerbare a fenomenului?!. Mai de- 
grabá, statele, la nivel individual si comunitatea in- 
ternationalá, într-un efort concertat, trebuie să se 
orienteze spre identificarea și managementul fac- 
torilor care asigură rezilienta organizaţiilor teroriste. 

